Sanger deel 'klein verrassing' in musiekvideo | Maroela Media
In die liedjie getiteld "Hoofletters", bespeur 'n mens 'n swanger magie en heel aan die einde van die video hou sy 'n sonarfoto vas. Haar eersteling, wat na sy pa, Braam Riekert, vernoem is en die troetelnaampie Braambossie gekry het, maak dan sy tweede verskyning op een van haar musiekvideo's. Braambossie se debuutverskyning was kort ná sy geboorte in Mei verlede jaar toe sy en Braam 'n musiekvideo gemaak het om hom in die wêreld te verwelkom.
Sorina het Donderdag aan Maroela Media gesê sy en manlief verwag hul tweede kind en sy is nou 16 weke swanger. "Of vier maande soos julle mans dit verstaan," het sy geskerts.
"Ek deel die nuus dat ek swanger is in die video want die video gaan daaroor dat 'n mens jou liefde vir ander in hoofletters moet uitbasuin. Of dit nou 'n ouma vir haar dogter en kleinkind is, 'n pa vir sy seun, of 'n ma vir haar ongebore babatjie, die liefde moet in hoofletters uitbasuin word. Ek moes net die babatjie inbring as 'n teken van liefde," het sy passievol verduidelik.
Sorina se nuwe CD, ook getiteld Hoofletters, word eersdaags bekend gestel. "Dit is nou vir my, Braam en Braambossie die begin van vele nuwe dinge. Die nuwe babatjie, die nuwe CD en 'n nuwe huis wat tans in Irene gebou word. Dit is opwindende tye en ons is dankbaar vir al die seëninge."
Op die vraag of ouma al begin brei het aan babakousies, skerts sy vinnig: "Ouma, nes ek, moet eerder nie brei nie want daar gaan net gate wees. Ons sal maar alles koop. Miskien sal oumagrootjie ietsie brei."
Sy het bygevoeg hulle sal begin babakleertjies koop sodra hulle die baba se geslag weet. "Sodra ons weet of dit 'n seuntjie of 'n dogtertjie is, sal ons julle laat weet."
Braam het aan Maroela Media gesê hy is ongelooflik opgewonde en die nuwe pienkvoet wat in Maart verwag word.
Baie mooi video… Baie geluk met die nuweling wat oppad is:-)
Baie beter en vrouliker as die simpel flooze met haar leer baadjies – go girl!
Geluk,liefde en vrede vir jou,Sorina.
Daar's 'n Braambossie glo daar sal sal 'n Braambessie ook wees baie geluk Sorina en Braam
Ek stem Jannie. Kon nog nooit die Flooze-ding begryp nie. Afskuwelik gewees maar Sorina is die pragtigste vroulikste vrou nog. Baie geluk aan hulle en mag al die Seëninge julle toevou. Geniet die swangerskap en hou ons op hoogte. Dis mos nou lekker nuus……………………..
Plaasboer · 3 jaar gelede
Jong flooze was en is uniek. Het n show van Sorina gekyk en moet se dit was flippen cool. Geluk met die kleinding oppad